केंडिडेट्स कल से दर्ज करा सकते आपत्ति, 10 जून लास्ट डेट
Rajasthan RPSC Senior Physical Education Teacher Exam Result 2022 - राजस्थान लोक सेवा आयोग द्वारा वरिष्ठ अध्यापक फिजिकल एजुकेशन (माध्यमिक शिक्षा विभाग) प्रतियोगी परीक्षा-2022 के प्रथम प्रश्न-पत्र (सामान्य ज्ञान एवं अन्य) तथा द्वितीय प्रश्न-पत्र (फिजिकल एजुकेशन)
राजस्थान लोक सेवा आयोग द्वारा वरिष्ठ अध्यापक फिजिकल एजुकेशन (माध्यमिक शिक्षा विभाग) प्रतियोगी परीक्षा-2022 के प्रथम प्रश्न-पत्र (सामान्य ज्ञान एवं अन्य) तथा द्वितीय प्रश्न-पत्र (फिजिकल एजुकेशन) की मॉडल आसंर-की वेबसाइट पर जारी कर दी गई है। यदि किसी भी अभ्यर्थी को इन मॉडल आंसर-की पर कोई आपत्ति हो तो निर्धारित शुल्क के साथ 8 जून से 10 जून 2023 को रात्रि 12ः00 बजे तक अपनी आपत्ति ऑनलाइन दर्ज करवा सकता है। आयोग के उप सचिव सुनील रांका ने बताया कि उक्त परीक्षा 30 अप्रेल 2023 को आयोजित की गई थी।
मॉडल प्रश्न पत्र के क्रमानुसार ही करनी होगी प्रविष्टियां
आपत्तियां आयोग की वेबसाइट पर उपलब्ध मॉडल प्रश्न पत्र के क्रमानुसार ही प्रविष्ट करनी होंगी। इस परीक्षा के मॉडल प्रश्न-पत्र आयोग की वेबसाइट पर उपलब्ध हैं। आपत्ति प्रामाणिक (स्टैंडर्ड, ऑथेंटिक) पुस्तकों के प्रमाण सहित ऑनलाइन ही प्रविष्ट करें । वांछित प्रमाण संलग्न नहीं होने की स्थिति में आपत्तियों पर विचार नहीं किया जाएगा। उक्त परीक्षा में सम्मिलित अभ्यर्थियों के अतिरिक्त यदि कोई अन्य व्यक्ति आपत्ति दर्ज करवाते हैं, तो उन पर कोई विचार नहीं किया जाएगा।
आपत्ति दर्ज कराने का शुल्क व प्रक्रिया
आयोग द्वारा प्रत्येक प्रश्न हेतु आपत्ति शुल्क सौ रूपए (सेवा शुल्क अतिरिक्त) निर्धारित किया गया है। अभ्यर्थी एसएसओ पोर्टल पर लॉगिन कर रिक्रूटमेंट पोर्टल का चयन कर उक्त परीक्षा के लिए उपलब्ध लिंक (क्वेश्चन आब्जेक्शन) पर क्लिक कर प्रश्नों पर आपत्तियां दर्ज करा सकते हैं।
प्रति प्रश्न आपत्ति शुल्क सौ रूपए (सेवा शुल्क अतिरिक्त) के हिसाब से कुल आपत्ति शुल्क ई-मित्र कियोस्क अथवा पोर्टल पर उपलब्ध पेमेंट गेटवे से भुगतान कर आपत्तियों को स्थाई रूप से दर्ज कराया जा सकेगा। शुल्क के अभाव में आपत्तियां स्वीकार नहीं की जावेंगी। आयोग द्वारा शुल्क वापस लौटाने का प्रावधान नहीं है।
आपत्तियां केवल ऑनलाइन ही स्वीकार की जाएंगी। ऑनलाइन आपत्तियों का लिंक 8 से 10 जून 2023 को रात्रि 12 बजे तक ही उपलब्ध रहेगा। निर्धारित समयावधि के बाद लिंक निष्क्रिय हो जाएगा। अन्य किसी माध्यम से भेजी गई आपत्तियां स्वीकार नहीं की जाएंगी। आपत्तियां केवल एक बार ही ली जाएंगी। इस संबंध में किसी प्रकार की तकनीकी कठिनाई होने पर अभ्यर्थी recruitmenthelpdesk@rajasthan.gov.in पर ई-मेल से अथवा फोन नम्बर 9352323625 व 7340557555 पर संपर्क कर सकते हैं।
पढें ये खबर भी...
CURAJ में हर सीट के लिए 387 से ज्यादा आवेदन:11 इंटीग्रेटेड कोर्सेज में 335 सीट, सवा लाख स्टूडेन्ट्स ने किया अप्लाई 
राजस्थान केंद्रीय विश्वविद्यालय में सत्र 2023-24 में 11 इंटीग्रेटेड कोर्सेज में कुल 335 सीटों में प्रवेश हेतु 1,29,853 विद्यार्थियों ने रुचि दिखाई। ऐसे में हर सीट के लिए औसत 387.62 स्टूडेन्ट्स है। वर्ष 2021 में 50,879 और 2022 में 1,14,900 कुल पंजीकरण थे। इस वर्ष बायोटेक्नोलॉजी में इंटीग्रेटेड एम.एस.सी. की 30 सीटों के लिए अधिकतम 18,234 पंजीकरण प्राप्त हुए हैं। पूरी खबर पढ़ने के लिए करें क्लिक